Նախագիծ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ
………….............................. 2011 թվականի N ……….. – Ն
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈԿՏԵՄԲԵՐԻ 30-Ի N1330-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
 
Հայաստանի Հանրապետության կառավարությունը   ո ր ո շ ու մ  է.

1. Հայաստանի Հանրապետության կառավարության 2008 թվականի հոկտեմբերի 30-ի «Հարկային վարչարարությանն օժանդակության նպատակով վիճակահանության անցկացման և պարգևավճարների տրամադրման կարգը հաստատելու մասին» N1330-Ն որոշման հավելված N1-ով հաստատված կարգում` (այսուհետ` որոշում) կատարել հետևյալ փոփոխությունները`

1) 1-ին կետից հանել «և բոնուսների» բառերը, 

2) 2-րդ կետի 5-րդ ենթակետում «սույն կարգով սահմանված պարգևավճար տրամադրող մարմին» բառերը փոխարինել «Հայաստանի Հանրապետության կառավարությանն առընթեր պետական եկամուտների կոմիտեի հարկային (տարածքային) տեսչություն» բառերով,

3) 2-րդ կետի 6-րդ ենթակետից հանել «և բոնուսները» բառերը,
4) 2-րդ կետի 7-րդ ենթակետից հանել «և բոնուս» և «գումար և (կամ)» բառերը,

5) ուժը կորցրած ճանաչել 5-րդ կետը,

6) 3-րդ մասի վերնագրից հանել «ԵՎ ԲՈՆՈՒՍԻ ՀԱՇՎԱՐԿՄԱՆ» բառերը,

7) 11-րդ կետի 1-ին ենթակետից հանել «և մեկ միլիոն դրամ», 2-րդ ենթակետից հանել «և հարյուր հազար դրամ» բառերը, 3-րդ ենթակետում «հիսուն հազար դրամ» բառերը փոխարինել «սույն կարգի 12-րդ կետի պահանջներին բավարարելու դեպքում` ավտոմեքենա» բառերով, 4-րդ ենթակետում «քսան հազար դրամ» բառերը փոխարինել «սույն կարգի 12-րդ կետի պահանջներին բավարարելու դեպքում` ավտոմեքենա» բառերով և ուժը կորցրած ճանաչել 5-րդ, 6-րդ և 7-րդ ենթակետերը, 

8) 12-րդ կետից հանել «և (կամ) բոնուս», «և դրամական պարգևավճար»բառերը, կետում «10» թիվը փոխել «15» թվով, «տասից» բառը փոխարինել «տասնհինգից» բառով, կետի 1-ին, 2-րդ և 3-րդ ենթակետերում «բոնուս» բառը փոխարինել «պարգևավճար» բառով, 
9) 12.1-րդ և 13-րդ կետերը շարադրել հետևյալ խմբագրությամբ.
«12.1. Սույն կարգի 11-րդ և 12-րդ կետերում նշված դեպքերում որպես պարգևավճար ավտոմեքենաների տրամադրումը յուրաքանչյուր վիճակահանությանը հաջորդող ամսվա ընթացքում ապահովում է Հայաստանի Հանրապետության կառավարությանն առընթեր պետական եկամուտների կոմիտեն` յուրաքանչյուր վիճակահանությանը հաջորդող վիճակահանության ընթացքում հրապարակելու համար հանձնաժողովին ներկայացնելով շահած կտրոններ ներկայացրած ֆիզիկական անձանց վերաբերյալ տեղեկություններ: Սույն կարգի 12-րդ կետի 3-րդ ենթակետում նշված դեպքում որպես պարգևավճար ավտոմեքենաների տրամադրման համար լրացուցիչ վիճակահանության արդյունքները հանձնաժողովը տրամադրում է Հայաստանի Հանրապետության կառավարությանն առընթեր պետական եկամուտների կոմիտե:

13. Հայաստանի Հանրապետության կառավարությանն առընթեր պետական եկամուտների կոմիտեի կողմից սույն կարգով նախատեսված որպես պարգևավճար տրամադրվող ավտոմեքենաների ձեռքբերումն իրականացվում է «Գնումների մասին» Հայաստանի Հանրապետության օրենքի համաձայն:»,
10) 13.1-րդ կետից հետո «III. ՊԱՐԳԵՎԱՎՃԱՐԻ ԵՎ ԲՈՆՈՒՍԻ ՏՐԱՄԱԴՐՄԱՆ ԿԱՐԳԸ» բառերը փոխարինել «IV. ՊԱՐԳԵՎԱՎՃԱՐԻ ՏՐԱՄԱԴՐՄԱՆ ԿԱՐԳԸ» բառերով,
11) 14-րդ կետը շարադրել հետևյալ խմբագրությամբ.

«14. Պարգևավճար ստանալու համար վիճակահանության անցկացման օրվանից ոչ ուշ, քան տվյալ ամսվա վերջին աշխատանքային օրը սույն կարգի 11-րդ կետում նշված շահած կտրոններ տիրապետող ֆիզիկական անձինք Հայաստանի Հանրապետության կառավարությանն առընթեր պետական եկամուտների կոմիտեի հարկային (տարածքային) տեսչություն են ներկայանում անձնագրով կամ Հայաստանի Հանրապետության կառավարության 1999 թվականի դեկտեմբերի 22-ի N 767 որոշմամբ սահմանված` անձը հաստատող այլ փաստաթղթով (այսուհետ` անձը հաստատող փաստաթուղթ)` ներկայացնելով դիմում, որին կցվում են վիճակահանության արդյունքում շահող թվեր (դրանց համակցություն) պարունակող հսկիչ-դրամարկղային մեքենայի կտրոնի (կտրոնների) բնօրինակը (բնօրինակները), անձնագրի կամ անձը հաստատող փաստաթղթի պատճենը: Հայաստանի Հանրապետության կառավարությանն առընթեր պետական եկամուտների կոմիտեն ֆիզիկական անձից դիմումը ստանալուց հետո սույն կարգի 12.1-րդ կետում նշված ժամկետում իրականացնում է սույն կարգի 12-րդ կետին համապատասխան որպես պարգևավճար ավտոմեքենաների տրամադրման ենթակա և սույն կարգի պահանջներին բավարարող շահող կտրոն տիրապետողներին որպես պարգևավճար ավտոմեքենաների տրամադրումը: Անչափահաս ֆիզիկական անձանց պարգևավճարը տրամադրվում է նրանց oրինական ներկայացուցիչներին` սույն կետով պահանջվող փաստաթղթերը ներկայացնելու դեպքում: Սույն կետում նշված ժամկետի ավարտից հետո պարգևավճար ստանալու համար դիմումներ չեն ընդունվում:»

12) ուժը կորցրած ճանաչել 16-րդ կետը,

13) 17-րդ կետից հանել վերջին նախադասությունը,

14) 18-րդ կետից հանել «, բոնուսի» բառերը,

15) 19-րդ կետում «Պարգևավճար և բոնուս չեն տրամադրվում, եթե ներկայացվում են» բառերը փոխարինել «Պարգևավճար չի տրամադրվում, եթե ներկայացվում է» բառերով:
2. Սույն որոշումն ուժի մեջ է մտնում 2011 թվականի ապրիլի 1-ից:   






